als_Latn dik_Latn sag_Latn
Tableti i Samsung, Galaxy Tab S, vjen sëshpejti më një model të ri. Së pari, Galaxy Tab S do të jetë një model i hollë i tabletit me përmasa në 6.6mm dhe një peshë prej 465 gramëve, ndërsa sa i përket dizajnit, tableti i ri i Samsung i ngjan telefonit më të famshëm të kompanisë, Galaxy S5. Disa nga karakteristikat e reja të Samsung Galaxy Tab S përfshijnë edhe aplikacionin e para-instaluar për PC, i cili ju lejon që të qaseni në kompjuterin tuaj personal përmes tabletit. E veçnata e Tab S është se mundëson lidhjen dhe sinkronizimin me telefonat e linjës Samsung Galaxy S, për ti pranuar dhe bërë thirrjet në tablet, dhe nga tableti. Në mesin e karakteristikave tjera kryesore janë edhe ekrani AMOLED në Tab S me rezolucionin prej 2560×1600 pikselëve, si dhe procesorin octa-core Exynos 5240 dhe 3GB RAM, 8MP për kamerën primare, dhe njësinë 2.1 për “selfie”. Tableti i ri i Samsung ofron edhe 32GB memorie të brendshme dhe portin për microSD, Android 4.4.2 KitKat. Samsung Galaxy Tab S do të jetë në shitje në treg kah fundi i këtij muaji.
als_Latn